**מגוון צמחים ובעלי חיים**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 70 - 71

# מטרות

* + - * התלמידים יביאו דוגמאות למגוון בעלי חיים וצמחים בסביבה.
* התלמידים יערכו סיור בסביבה, יאספו מידע בעזרת תצפית ויסיקו מסקנות.

# הערכות לשיעור

* להכין מדריכים מסוגים שונים: בעלי חיים קטנים, ציפורים, חרקים, זוחלים, פרפרים, צמחים
* להכין משקפות, מגדלות, כלי כתיבה, דפים
* להכין כרטיסי מילים **מגוון בעלי חיים, מגוון צמחים**
* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את **הרקע התיאורטי המדעי** הרלוונטי לנושא סביבת חיים.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 39 - 41.

# מהלך השיעור (ראו בעמודים הבאים).

# מהלך השיעור: תצפית על מרכיבים בסביבה

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נערוך סיור בסביבה. נלמד על כללי ההתנהגות בסיור ועל מרכיבי סביבה חיים בדגש על בעלי החיים.  מכינים את הילדים לסיור בסביבה (בחצר בית הספר/בשדה) שואלים:  אילו בעלי חיים נפגוש בחצר בית הספר/בשדה הבור?  היכן בחצר/בשדה נפגוש אותם?  אילו פעולות הם יעשו?  קוראים את כללי הבטיחות **אני, את ואתה שומרים על סדר ועל כללי הבטיחות**, עמוד 3.  מדפדפים במדריכים ומסבירים לילדים כיצד להשתמש בהם.  מסבירים את המשימה מי חי אתנו בסביבה?, עמודים 70 – 71.  מחלקים את התלמידים לארבע קבוצות ומסבירים לכל קבוצה את המשימה שלה.  (כל קבוצה עוקבת אחר בעלי חיים במקום אחר בסביבה (באוויר, על האדמה, על צמחים, על מבנים) וכותבת את שמות בעלי החיים שהיא פגשה.  כל הילדים עונים על סעיף 2 של המשימה.  מסכמים את הסיור בכיתה, עמוד 71. |
| התנסות | יוצאים לשדה.  מבצעים את המשימה **מי חי אתנו בסביבה?,** עמוד 70.  כותבים על דף או במחברת את שמות בעלי החיים והצמחים (עצים, שיחים, עשבוניים). |
| המשגה | מסכמים במליאת הכיתה:  כול קבוצה מדווחת על בעלי החיים שהיא פגשה במליאת הכיתה.  עונים על המשך המשימה, עמוד 71.  הטיפול במושג מגוון בעלי חיים נועד לבסס את הבנת הרעיון, שלכל היצורים החיים יש את אותם מאפייני חיים ואת אותם הצרכים החיוניים. אך לקיומם הם נבדלים באופן שבו הם משיגים אותם ובאברי הגוף הקשורים למאפיין זה. מאפיינים אלה מופיעים במגוון רחב מאוד של צורות בכל היצורים החיים. מגוון זה מתבטא הן בצורות שונות של איברים המשמשים את היצורים החיים לפעולות הקשורות במאפייני החיים הללו, והן בדרכים השונות שהיצורים החיים מבצעים פעולות אלו. אמנם היצורים החיים נבדלים זה מזה  בדרכים שהם מבצעים בהן את פעולות החיים. הבדלים אלה יוצרים את המגוון בעולם היצורים החיים. לדוגמה, נשימה היא מאפיין חיים של כל היצורים החיים' אך האופן שבו הם משיגים חמצן ואברי הגוף שבעזרתם הם מקיימים את תהליך הנשימה שונה. בני האדם קולטים חמצן מן האוויר בעזרת הראות. דגים קולטים חמצן מומס במים בעזרת הזימים.  מסדרים את המילים במשפט המבולבל.  המורה מבלבלת את המשפטים שבתבנית **מה למדנו?,** עמוד 71.   1. מִתְבּוֹנְנִים וְלוֹמְדִים בְּעֶזְרַת תַּצְפִּית בַּסְּבִיבָה עָלֶיהָ. 2. וּמַרְכִּיבִים שֶׁאֵינָם חַיִּים (דּוֹמְמִים).בַּסְּבִיבָה יֵשׁ מַרְכִּיבִים חַיִּים 3. פָּגַשְׁנוּ מִגְוָן בַּחֲצַר בֵּית הַסֵּפֶר בַּעֲלֵי חַיִּים וּצְמָחִים.   בודקים את המשפטים שבתבנית **מה למדנו?,** עמוד 71. |
| יישום | הביאו דוגמאות למגוון בעלי חיים בסביבה.  הביאו דוגמאות למגוון צמחים בסביבה.   * מומלץ להיכנס לאתר[**במבט מקוון**](https://mabatmekuvan.ramot.org/ramot-heb)(למנויים)**,** למשימה **מי מסתתר שם?** במשימה זו התלמידים מכירים אורח החיים ואת ההתנהגות של החולד בדגש על התאמת מבנה הגוף ותפקודו וכן על התמצאותו בעזרת החושים. * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **מיזם חקר -בעל החיים שלי,** עמוד 70. פעילות זו היא גרסה דיגיטלית של הפעילות בספר בגרסת נייר. |
| סיכוםורפלקציה | מה משמעות המלה מגוון בעלי חיים וצמחים? הסבירו.  כיצד הסיור בסביבה עזרה לי ללמוד על בעלי חיים וצמחים?  מה היה מעניין בשיעור זה? |